ကကုဓထေရသုတ်

-အံ၊၂၊၁၀၇-၁၁၁။ အံ၊မြန်၊၂၊၁၃၁-၅။ အံ၊ဋ္ဌ၊၃၊၄၁-၂။ -အင်္ဂုတ္တရနိကာယ၊ ပဉ္စကနိပါတ၊ ဒုတိယပဏ္ဏာသက၊ (၁၀)၅-ကကုဓဝဂ္ဂ၊ ဒသမသုတ်။ အရှင်မောဂ္ဂလ္လာနထေရ်၏ တပည့် ကကုဓဗြဟ္မာက “ဒေဝဒတ်၏ ပုထုဇ္ဇနိဒ္ဓိ ကွယ်ပျောက်သွားပုံ”ကို အရှင်မောဂ္ဂလ္လာန်အား လျှောက်ထားပါသည်။ ။ အရှင်မောဂ္ဂလ္လာန်က ဘုရားရှင်အား လျှောက်ထားရာ ဘုရားရှင်က ထိုစကားကို ထိန်းသိမ်းထားရန် မိန့်တော်မူပြီး သီလမစင်ကြယ်သောဆရာ၊ အသက်မွေးမှုမစင် ကြယ်သောဆရာ၊ ဓမ္မဒေသနာမစင်ကြယ်(မပြည့်စုံ)သော ဆရာ၊ ဖြေဆိုမှု (မပြည့်စုံ) မစင်ကြယ်သော ဆရာ၊ ဉာဏ်အမြင် မစင်ကြယ်သောဆရာတို့ကို တပည့်တို့က သီလ, အသက်မွေးမှု၊ ဓမ္မဒေသနာ၊ ဝေယျာကရဏ၊ ဉာဏဒဿနအားဖြင့် စောင့်ရှောက်မှု ပေးကြရပုံ၊ ဆရာကလည်း တပည့်တို့၏စောင့်ရှောက်မှုကို မျှော်လင့်ရပုံ၊ ငါဘုရားအတွက် ထိုချို့ယွင်းချက် ငါးမျိုးမရှိသဖြင့် တပည့်တို့က စောင့်ရှောက်ဖွယ်မလိုပုံ၊ ငါးဘုရားကလည်း စောင့်ရှောက်မှုကို မမျှော်လင့်-ဟု ကောသမ္ဗီမြို့ ဃောသိတာရုံ ကျောင်းတော်၌ ဘုရားရှင် ဟောတော်မူသည့်သုတ်။ ဤသုတ်တော်၌ ဗြဟ္မာ၏ကိုယ်ခန္ဓာတည်ရှိပုံကို တွေ့မြင်နိုင်ပါသည်။ အဋ္ဌကထာ၌-မဂဓဂါမခေတ်သုံးမျိုးကို ဖွင့်ပြထားပါသည်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကကုဓထေရသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ကိုးကား ကဏ္ဍ:အင်္ဂုတ္တရနိကာယ်